L 318/10 Jurnalul Oficial al Uniunii Europene 13.11.2012 REGULAMENTUL (UE) NR. 1071/2012 AL COMISIEI din 14 noiembrie 2012 de instituire a unei taxe antidumping provizorii la importurile de accesorii turnate filetate pentru tuburi şi țevi, din fontă maleabilă, originare din Republica Populară Chineză și din Thailanda COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea ţărilor care nu sunt membre ale Comunității Europene (') (denumit în continuare E, „regulamentul de bază”), în special articolul 7, după consultarea comitetului consultativ, întrucât: () JO JO A. PROCEDURA 1. Deschiderea procedurii La 16 februarie 2012, Comisia Europeană (denumită în continuare „Comisia”) a anunțat, printr-un aviz publicat în Jurnalul Oficial al Uniunii Europene () (denumit în continuare „avizul de deschidere”), deschiderea unei proceduri antidumping cu privire la importurile în Uniune de accesorii turnate filetate pentru tuburi şi țevi, din fontă maleabilă, originare din Republica Populară Chineză (denumită în continuare „RPC”), din Thailanda și din Indonezia (denumite în continuare „țările în cauză”). Procedura a fost deschisă ca urmare a unei plângeri depuse la 3 ianuarie 2012 de către Comitetul de protecție pentru accesoriile turnate pentru tuburi şi țevi, din fontă maleabilă, al Uniunii Europene (denumit în continuare „reclamantul”), în numele unor producători care reprezintă peste 50% din producția totală a Uniunii de accesorii turnate filetate pentru tuburi şi țevi, din fontă maleabilă (denumite în continuare „acce- soriile filetate maleabile”). Plângerea conținea elemente de probă prima facie care atestau existența dumpingului în ceea ce priveşte produsul în cauză şi prejudiciile materiale rezultând din acesta, care au fost considerate suficiente pentru a justifica deschiderea unei anchete. 2. Părţile vizate de procedură Comisia a informat în mod oficial reclamantul, produ- cătorii din Uniune, producătorii-exportatori, importatorii neafiliați, utilizatorii și reprezentanții țărilor exportatoare cu privire la deschiderea anchetei. Comisia a informat, de asemenea, producătorii din Argentina, care a fost considerată ca o posibilă țară analogă. Părţilor interesate le-a fost acordată posibilitatea de a-și face cunoscut punctul de vedere în scris şi de a cere să fie audiate în termenul stabilit în avizul de deschidere. Au fost audiate toate părţile interesate care au solicitat acest lucru și care au demonstrat că există motive speciale pentru a fi audiate. L 343, 22.12.2009, p. 51. C 44, 16.2.2012, p. 33. (5) Ținând cont de numărul aparent mare de producători- exportatori din RPC, de importatori neafiliați şi de produ- cători din Uniune, în avizul de deschidere s-a avut în vedere recurgerea la eșantionare, în conformitate cu articolul 17 din regulamentul de bază. În scopul de a permite Comisiei să decidă dacă este necesară eșantionarea şi, în caz afirmativ, să selecteze un eşantion, toţi producătorii-exportatori din RPC, produ- cătorii din Uniune şi importatorii neafiliați au fost invitați să se facă cunoscuţi Comisiei și să îi transmită, astfel cum este specificat în avizul de deschidere, informații de bază cu privire la activitățile lor în legătură cu accesoriile filetate maleabile (conform secțiunii B de mai jos) pentru perioada cuprinsă între 1.1.2011 şși 31.12.2011. Nu a fost avută în vedere eşantionarea producătorilor-exportatori din  celelalte două țări în cauză, Thailanda și Indonezia. Pentru a permite producătorilor-exportatori din RPC să prezinte o cerere de acordare a tratamentului de societate care funcționează în condițiile unei economii de piață (denumit în continuare „TEP”) sau a tratamentului indi- vidual (denumit în continuare „TI”), dacă doreau acest lucru, Comisia a trimis formulare de cerere producăto- rilor-exportatori din RPC cunoscuţi a fi interesați și auto- rităților chineze. Două societăți au solicitat TEP, în conformitate cu articolul 2 alineatul (7) din regulamentul de bază şi patru societăți au solicitat TI, în conformitate cu articolul 9 alineatul (5) din regulamentul de bază. Comisia a comunicat în mod oficial constatările refe- ritoare la TEP producătorilor-exportatori vizați din RPC, autorităților chineze şi reclamantului. De asemenea, acestora li s-a oferit posibilitatea de a-și face cunoscute punctele de vedere, în scris. În cea ce priveşte producătorii din Uniune şi după cum se explică în considerentul 29 de mai jos, șase producători din Uniune au furnizat informațiile solicitate și au acceptat să fie incluşi într-un eşantion. Pe baza infor- mațiilor primite de la producătorii cooperanți din Uniune, Comisia a selectat un eșantion de trei produ- cători din Uniune, pe baza volumului lor de vânzări. După cum se explică în considerentul 31 de mai jos, 33 de producători neafiliați au furnizat informațiile solicitate și au acceptat să fie incluși în eșantion. Pe baza infor- mațiilor primite de la aceste părți, Comisia a selectat un eşantion de nouă importatori care au cel mai mare volum de importuri în Uniune şi care sunt localizaţi geografic în Uniune. Întrucât un importator nu a transmis răspuns la chestionar, eșantionul final a fost alcătuit din ceilalți opt importatori.